title: Регламент за изпълнение (ЕС) 2015/2093 на Комисията от 18 ноември 2015 година за изменение на Регламент (ЕО) № 718/2007 за прилагане на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП)

text:
               20.11.2015

               BG

               Официален вестник на Европейския съюз

               L 303/3

         РЕГЛАМЕНТ ЗА ИЗПЪЛНЕНИЕ (ЕС) 2015/2093 НА КОМИСИЯТА
   от 18 ноември 2015 година
   за изменение на Регламент (ЕО) № 718/2007 за прилагане на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (1), и по-специално член 3, параграф 3 от него,
   като има предвид, че:

               (1)

               В Регламент (ЕО) № 1085/2006 (Регламентът за ИПП) са определени целите и основните принципи във връзка с предприсъединителната помощ за страните кандидатки и страните потенциални кандидатки. Подробните правила за прилагане на предприсъединителната помощ са определени в Регламент (ЕО) № 718/2007 на Комисията (2).

               (2)

               Въпреки че Регламентът за ИПП се прилага само до 31 декември 2013 г., той продължава да урежда изпълнението на бюджетните задължения, поети до 31 декември 2013 г. Освен това в член 212 от Регламент (ЕС, Евратом) № 966/2012 на Европейския парламент и на Съвета (3) се предвижда, че член 166, параграф 3 от Регламент на Съвета (ЕО, Евратом) № 1605/2002 (4) продължава да се прилага за онези бюджетни задължения, които са налични към 31 декември 2018 г.

               (3)

               С Регламент (ЕС, Евратом) № 966/2012 бе въведена възможността Комисията да създава и управлява доверителни фондове на Съюза за външни дейности. Такива доверителни фондове на Съюза биха могли да бъдат подходящ начин за прилагане на предприсъединителна помощ, за да се постигнат целите на Регламента за ИПП, по-специално осъществяваните в разделите му, свързани с подпомагането на прехода и институционалното изграждане, регионалното развитие и развитието на човешките ресурси.

               (4)

               Използването на доверителен фонд на Съюза за външна дейност може да бъде подходящ начин за прилагането на помощ във връзка с кризата в Сирия. От началото на кризата в Сирия Турция положи забележителни усилия за приемането на нарастващ брой бежанци, достигнали през октомври 2015 г. повече от 2 милиона души. Вследствие на това страната е изправена пред предизвикателството да посреща краткосрочните хуманитарни нужди на бежанците, включително на малолетни и непълнолетни лица и на уязвими лица, но също така е изправена и пред преобладаващо средносрочни и дългосрочни предизвикателства, по-специално в регионите, в които се намират повечето от бежанците, свързани със социалните услуги, конкурентоспособността и инфраструктурите, както и с достъпа до образование, включително за бежанците.

               (5)

               Ефективността на помощта на Съюза, предоставена в рамките на разделите на ИПП за регионално развитие и развитие на човешките ресурси в Турция, би могла да бъде повишена с цел справянето с горепосочените предизвикателства, ако помощта започне да се прилага чрез Регионалния доверителен фонд, създаден в отговор на кризата в Сирия. Регионалният доверителен фонд бе създаден с Решение C(2014) 9615 (5) за период от 60 месеца. Всички финансови средства на Съюза за Регионалния доверителен фонд следва да отговарят на съответните финансови инструменти, които допринасят за него, включително що се отнася до географския обхват.

               (6)

               Разделът на ИПП за регионалното развитие може да допринесе за финансирането на вида действия, предвидени в Регламент (ЕО) № 1080/2006 на Европейския парламент и на Съвета (6). Този вид действия включва насърчаването на: иновациите и предприемачеството, инвестициите, свързани с водоснабдяването, както и с управлението на отпадъците и водите, пречистването на отпадъчните води и качеството на въздуха, инвестициите в полза на образованието, по-специално професионалното обучение, и инвестициите в здравната и социалната инфраструктура, допринасящи за регионалното и местното развитие.

               (7)

               Разделът на ИПП за развитието на човешките ресурси може да допринесе за финансирането на вида действия, предвидени с Регламент (ЕО) № 1081/2006 на Европейския парламент и на Съвета (7). Този вид действия включва мерки, насочени към повишено участие в образованието и обучението през целия живот, включително чрез действия, целящи да намалят преждевременното напускане на училище, както и подобряването на достъпа до начално, професионално и висше образование и обучение.

               (8)

               Предвид горепосоченото е целесъобразно да се даде възможност за използването на доверителни фондове на Съюза, създадени съгласно член 187 от Регламент (ЕС, Евратом) № 966/2012, за прилагането на предприсъединителна помощ.

               (9)

               По-специално е необходимо да се предвидят правилата, свързани с планирането, програмирането, докладването, мониторинга и изготвянето на заявления за плащане, както и с управлението на средствата от доверителния фонд на Съюза, при осъществяването на целите на предприсъединителната помощ в рамките на съответните области, обхванати от програмата, по-специално по отношение на бюджетното изпълнение, публичността и допустимостта на разходите.

               (10)

               С цел да се създадат условия за незабавното прилагане на предвидените в настоящия регламент мерки, той следва да влезе в сила в деня след деня на публикуването му в Официален вестник на Европейския съюз.

               (11)

               Мерките, предвидени в настоящия регламент, са в съответствие със становището на Комитета за ИПП II, учреден съгласно член 13 от Регламент (ЕС) № 231/2014 на Европейския парламент и на Съвета (8).

               (12)

               Поради това Регламент (ЕО) № 718/2007 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 718/2007 се изменя, както следва:

               1)

               В член 65 се добавя нов параграф 4:
               „4.   Подпомагането в рамките на този раздел може да бъде изпълнено също така чрез средства, предоставени на доверителен фонд на Съюза за външни дейности (средства, предоставени на доверителен фонд), създаден съгласно член 187 от Регламент (ЕС, Евратом) № 966/2012 на Европейския парламент и на Съвета (9), при осъществяването на целите, посочени в съответните програми в рамките на съответната област, обхваната от програмата.

                  (9)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).“"

               2)

               В член 147, параграф 1 буква в) се изменя, както следва:

                           а)

                           точка vii) се заменя със следния текст:

                                       „vii)

                                       инвестиции в полза на образованието и обучението, по-специално професионалното обучение“;

                           б)

                           Добавя се следната точка viii):

                                       „viii)

                                       инвестиции в здравната и социалната инфраструктура, допринасящи за регионалното и местното развитие.“

               3)

               Вмъква се следният член 159а:
               „Член 159а
               Средства, предоставени на доверителен фонд на Съюза за външни дейности
               1.   В рамките на разделите за регионално развитие и развитие на човешките ресурси при осъществяването на целите, посочени в съответната оперативна програма в рамките на съответната област, обхваната от програмата, могат да се изпълняват операции чрез средства, предоставени на доверителни фондове на ЕС.
               2.   По отношение на средствата, предоставени на доверителен фонд, съответната оперативна програма съдържа само следната информация:

                           а)

                           обобщена оценка на съгласуваността на тези средства с целите на доверителния фонд;

                           б)

                           за раздела за регионалното развитие — информация относно приоритетната ос, състояща се от една операция, отнасяща се и до другите приоритетни оси по отношение на допустимите разходи, които могат да покрият също част от разходите за управление на доверителния фонд, както е предвидено в член 187, параграф 7 от Регламент (ЕС, Евратом) № 966/2012;

                           в)

                           за раздела за развитие на човешките ресурси — информация относно мярката, състояща се от една операция, по дадена приоритетна ос, отнасяща се и до другите мерки по тази приоритетна ос по отношение на допустимите разходи, които могат да покрият също част от разходите за управление на доверителния фонд, както е предвидено в член 187, параграф 7 от Регламент (ЕС, Евратом) № 966/2012;

                           г)

                           определянето на доверителния фонд като краен бенефициер;

                           д)

                           размера на средствата.

                     3.   Членове 150 и 157 не се прилагат за средства, предоставени на доверителен фонд.
               4.   Средствата, предоставени на доверителен фонд, не подлежат на предварителен контрол съгласно член 14, на наблюдение от страна на секторния мониторингов комитет съгласно членове 59, 167 и 169, на процедурата за подбор на операции, предвидена в член 158, и на оценки съгласно член 166.
               5.   В съответното споразумение за финансиране между Комисията и страната бенефициер се определят подробни правила за прилагане по отношение на средствата, предоставени на доверителен фонд. Ако е целесъобразно, тези правила могат да бъдат определени също и в съответната оперативна програма.
               Подробните правила за прилагане се отнасят по-специално до:

                           а)

                           задълженията на органите в страната бенефициер;

                           б)

                           докладването, оценката и наблюдението;

                           в)

                           разпоредбите, които изискват средствата или част от тях да бъдат върнати, в зависимост от случая, на съответната програма в случай на ликвидация на доверителния фонд, в съответствие с член 187, параграф 5 от Регламент (ЕС, Евратом) № 966/2012.

                     6.   Разходите във връзка със средствата, предоставени на доверителен фонд, са допустими от датата на създаване на посочения доверителен фонд.
               При приключването в заверения отчет за разходите се посочва общият размер на средствата, за които е взето решение за предоставяне на финансиране за отделни действия от страна на оперативния съвет на доверителния фонд до 31 декември 2017 г., при осъществяването на целите, посочени в съответната програма, и в рамките на съответната област, обхваната от програмата.
               7.   За заявление за междинно плащане във връзка със средства, предоставени на доверителен фонд, от бюджетни задължения, поети до 31 декември 2012 г., не се прилага последното изречение от трета алинея от член 161, параграф 1.
               Националният разпоредител с бюджетни кредити удостоверява в заверен отчет на разходите, който се представя до 31 декември 2015 г., че средствата са изплатени на доверителния фонд, определен в съответната програма.“

         Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 ноември 2015 година.

            За Комисията

            Председател

         Jean-Claude JUNCKER

      (1)  ОВ L 210, 31.7.2006 г., стр. 82.

      (2)  Регламент (ЕО) № 718/2007 на Комисията от 12 юни 2007 г. за прилагане на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП) (ОВ L 170, 29.6.2007 г., стр. 1).

      (3)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (4)  Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (ОВ L 248, 16.9.2002 г., стр. 1).

      (5)  Решение на Комисията C(2014) 9615 от 10 декември 2014 г. относно създаването на регионален доверителен фонд на Европейския съюз в отговор на кризата в Сирия, фонда „Мадад“.

      (6)  Регламент (ЕО) № 1080/2006 на Европейския парламент и на Съвета от 5 юли 2006 г. относно Европейския фонд за регионално развитие (ОВ L 210, 31.7.2006 г., стр. 1).

      (7)  Регламент (ЕО) № 1081/2006 на Европейския парламент и на Съвета от 5 юли 2006 г. относно Европейския социален фонд и за отмяна на Регламент (ЕО) № 1784/1999 (ОВ L 210, 31.7.2006 г., стр. 12).

      (8)  Регламент (ЕС) № 231/2014 на Европейския парламент и на Съвета от 11 март 2014 г. за създаване на Инструмент за предприсъединителна помощ (ИПП II) (ОВ L 77, 15.3.2014 г., стр. 11).


title: Регламент за изпълнение (ЕС) № 1309/2014 на Комисията от 9 декември 2014 година за установяване на стандартни стойности при внос с цел определяне на входната цена на някои плодове и зеленчуци

text:
               10.12.2014

               BG

               Официален вестник на Европейския съюз

               L 353/1

         РЕГЛАМЕНТ ЗА ИЗПЪЛНЕНИЕ (ЕС) № 1309/2014 НА КОМИСИЯТА
   от 9 декември 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 декември 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  65,0

                  IL

                  116,6

                  MA

                  82,6

                  TN

                  139,2

                  TR

                  107,0

                  ZZ

                  102,1

                  0707 00 05

                  AL

                  63,5

                  EG

                  191,6

                  JO

                  258,6

                  MA

                  164,1

                  TR

                  137,5

                  ZZ

                  163,1

                  0709 93 10

                  MA

                  67,0

                  TR

                  126,4

                  ZZ

                  96,7

                  0805 10 20

                  AR

                  35,3

                  MA

                  68,6

                  SZ

                  37,7

                  TR

                  61,9

                  UY

                  32,9

                  ZA

                  47,9

                  ZW

                  33,1

                  ZZ

                  45,3

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  IL

                  107,2

                  JM

                  168,3

                  TR

                  76,7

                  ZZ

                  117,4

                  0805 50 10

                  TR

                  71,7

                  ZZ

                  71,7

                  0808 10 80

                  BA

                  32,4

                  BR

                  54,7

                  CA

                  135,6

                  CL

                  79,5

                  NZ

                  96,9

                  US

                  93,0

                  ZA

                  99,9

                  ZZ

                  84,6

                  0808 30 90

                  CN

                  82,9

                  TR

                  174,9

                  ZZ

                  128,9

         (1)  Номенклатура на държавите, определена с Регламент (ЕО) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите текст от значение за ЕИП (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1337/2013 на Комисията от 13 декември 2013 година за определяне на правила за прилагането на Регламент (ЕС) № 1169/2011 на Европейския парламент и на Съвета относно посочването на страната на произход или мястото на произход за прясно, охладено или замразено месо от свине, овце, кози и домашни птици

text:
               14.12.2013

               BG

               Официален вестник на Европейския съюз

               L 335/19

         РЕГЛАМЕНТ ЗА ИЗПЪЛНЕНИЕ (ЕС) № 1337/2013 НА КОМИСИЯТА
   от 13 декември 2013 година
   за определяне на правила за прилагането на Регламент (ЕС) № 1169/2011 на Европейския парламент и на Съвета относно посочването на страната на произход или мястото на произход за прясно, охладено или замразено месо от свине, овце, кози и домашни птици
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (1), и по-специално член 26, параграф 8 от него,
   като има предвид, че:

               (1)

               Съгласно член 26, параграф 2 от Регламент (ЕС) № 1169/2011 е задължително посочването на страната на произход или мястото на произход върху етикета за месо, което попада в обхвата на кодовете от Комбинираната номенклатура, изброени в приложение XI към посочения регламент, т.е. прясно, охладено и замразено месо от свине, овце, кози и домашни птици.

               (2)

               Нужно е да се постигне баланс между необходимостта потребителите да бъдат информирани и допълнителните разходи за стопанските субекти и националните органи, които в крайна сметка оказват влияние върху крайната цена на продукта. В оценката на въздействието и в поръчаното от Комисията проучване бяха разгледани няколко възможности за посочването на страната на произход или мястото на произход по отношение на основните етапи от живота на животните. Резултатите показват, че потребителите изискват преди всичко информация за мястото, където е отгледано животното. В същото време предоставянето на задължителна информация относно мястото на раждане на животното ще изисква установяването на нови системи за проследяване на равнището на стопанствата с произтичащите от това разходи, докато посочването върху етикетите на мястото на клане може да бъде направено на приемлива цена и осигурява ценна информация за потребителя. По отношение на географското равнище резултатите показват, че името на държавата членка или на третата държава ще бъде най-подходящата информация за потребителите.

               (3)

               В Регламент (ЕС) № 1169/2011 понятието „страна на произход“ на дадена храна е определено в съответствие с членове 23—26 от Регламент (ЕИО) № 2913/92 на Съвета (2). За животинските продукти това понятие се отнася до страната, в която продуктът е получен изцяло, което за месото означава страната, в която животното е родено, отгледано и заклано. Когато производството на дадена храна включва участието на няколко страни, понятието се отнася до страната, в която продуктите са претърпели последната си съществена, икономически обоснована обработка или преработка. Прилагането му по отношение на ситуации, в които месото произхожда от животни, родени, отгледани и заклани в различни страни, обаче няма да донесе достатъчно информация на потребителите за произхода на месото. Следователно във всички такива ситуации е необходимо да се предвиди посочване върху етикета на държавата членка или третата страна, в която животното е отглеждано за период, представляващ значителна част от нормалния цикъл на отглеждане за всеки вид, както и на държавата членка или на третата страна, в която то е било заклано. Терминът „произход“ следва да се използва за месо, получено от животни, родени, отгледани и заклани, и следователно изцяло получени в една-единствена държава членка или трета страна.

               (4)

               За случаите, в които животното е отглеждано в няколко държави членки или трети страни, а минималният период на отглеждане не може да бъде достигнат, следва да се предвиди подходящ начин за посочване на мястото на отглеждане, за да се отговори по-добре на нуждите на потребителите и да се избегне ненужно усложняване на етикета.

               (5)

               Освен това следва да бъдат определени правила за пакети, съдържащи разфасовки месо от един и същ или от различни видове, добити от животни, отглеждани и заклани в различни държави членки или трети страни.

               (6)

               Тази система за етикетиране изисква правила за проследяване на всички етапи на производството и разпространението на месото, от клането до опаковането, за да се гарантира връзката между месото, обозначено с етикета, и животното или групата животни, от които е добито месото.

               (7)

               Следва да бъдат предвидени специфични правила за месото, внесено от трети страни, когато липсва информацията, изисквана за етикетиране.

               (8)

               По отношение на мляното месо и обрезките, като се имат предвид характеристиките на техните производствени процеси, на стопанските субекти следва да се разреши да се възползват от опростена система на обозначения.

               (9)

               С оглед на търговския характер на информацията, която трябва да се предостави съгласно настоящия регламент, на стопанските субекти в хранителната промишленост следва да бъде предоставена възможност да добавят към задължителните обозначения върху етикета други елементи, информиращи за произхода на месото.

               (10)

               Доколкото съответните разпоредби на Регламент (ЕС) № 1169/2011 се прилагат от 13 декември 2014 г., а член 47 от него предвижда прилагането на правилата за прилагане съгласно посочения регламент считано от 1 април на всяка календарна година, настоящият регламент следва да започне да се прилага от 1 април 2015 г.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Предмет и приложно поле
   С настоящия регламент се определят правилата относно посочването на страната на произход или мястото на произход върху етикета на прясно, охладено или замразено свинско месо, месо от овце или кози и месо от домашни птици, попадащи в съответните кодове по Комбинираната номенклатура, посочени в приложение XI към Регламент (ЕС) № 1169/2011.
   Член 2
   Определения
   1.   За целите на настоящия регламент се прилага определението за „стопански субект в хранителната промишленост“, посочено в член 3, точка 3 от Регламент (ЕО) № 178/2002 на Европейския парламент и на Съвета (3), определението за „предприятие“, посочено в член 2, параграф 1, буква в) от Регламент (ЕО) № 852/2004 на Европейския парламент и на Съвета (4), както и определенията за „мляно месо“, „кланица“ и „предприятие за разфасовка на месо“ съгласно точка 1, съответно подточки 1.13, 1.16 и 1.17 от приложение I към Регламент (ЕО) № 853/2004 на Европейския парламент и на Съвета (5).
   2.   Прилагат се също следните определения:

               а)

               „обрезки“ означава малки парчета месо, попадащи в кодовете от Комбинираната номенклатура, изброени в приложение XI към Регламент (ЕС) № 1169/2011, признати за годни за консумация от човека, произведени изключително по време на транжиране, на обезкостяване на кланични трупове или при разфасоване на месо;

               б)

               „партида“ означава месо, попадащо в кодовете от Комбинираната номенклатура, изброени в приложение XI към Регламент (ЕС) № 1169/2011, получено от един вид, със или без кост, дори нарязано или мляно, което е нарязано, смляно или опаковано при практически идентични условия.

         Член 3
   Проследимост
   1.   Стопанските субекти в хранителната промишленост на всеки етап от производството и разпространението на месото, посочени в член 1, имат на разположение и използват система за идентификация и регистрация.
   2.   Тази система се прилага по начин, който гарантира:

               а)

               връзката между месото и животното или групата животни, от които то е получено, като на етапа на клането отговорност за гарантиране на тази връзка носи кланицата; и

               б)

               предаването на информацията, свързана с обозначенията, посочени в член 5, 6 или 7, в зависимост от случая, заедно с месото, на стопанските субекти на последващите етапи на производството и разпространението.

         Всеки стопански субект в хранителната промишленост е отговорен за прилагането на системата за идентификация и регистрация, както е посочено в първа алинея, на етапа на производство и разпространение, в който участва.
   Стопанският субект в хранителната промишленост, който опакова или етикетира месото в съответствие с член 5, 6 или 7, гарантира връзката между кода на партидата за идентификация на месото, доставена на потребителя или на заведението за обществено хранене, и съответната партида или партиди месо, от която/които е съставена опаковката или етикетираната партида. За всички опаковки с един и същ код на партидата се отнасят едни и същи обозначения в съответствие с член 5, 6 или 7.
   3.   В системата, посочена в параграф 1, се отбелязва по-специално пристигането и заминаването от предприятието на стопанския субект в хранителната промишленост на животни, кланични трупове или разфасовки, в зависимост от случая, и се осигурява връзката между пристиганията и заминаванията.
   Член 4
   Група животни
   1.   Големината на групата животни, посочена в член 3, се определя от:

               а)

               броя на кланичните трупове, нарязани заедно и представляващи една партида за съответното предприятие за разфасовка на месо, в случаите, когато се разфасоват кланични трупове;

               б)

               броя на кланичните трупове, месото от които представлява една партида за съответното предприятие за разфасовка или смилане на месо, в случаите, когато е необходимо допълнително разфасоване или смилане.

         2.   Размерът на партидата не превишава производството за един ден на едно предприятие.
   3.   С изключение на случая, когато се прилага член 7, при сформирането на партидите предприятията, в които месото се разфасова или смила, гарантират, че всички кланични трупове в дадена партида съответстват на животни, за чието месо се прилагат идентични обозначения при етикетиране в съответствие с член 5, параграф 1 или параграф 2.
   Член 5
   Етикетиране на месо
   1.   Посоченият в член 1 етикет на месо, предназначено за доставяне на крайния потребител или на заведения за обществено хранене, включва следните обозначения:

               а)

               държавата членка или третата страна, в която са отгледани животните, обозначена с „Отгледано в (държава членка или трета страна)“, в съответствие със следните критерии:

                           i)

                           за свине:

                                       —

                                       в случай че животното е заклано на възраст над 6 месеца, държавата членка или третата страна, в която е протекъл последният период на отглеждане от поне четири месеца,

                                       —

                                       в случай че животното е заклано на възраст под 6 месеца и с живо тегло не по-малко от 80 килограма, държавата членка или третата страна, в която е протекъл периодът на отглеждане, след като животното е достигнало тегло от 30 килограма,

                                       —

                                       в случай че животното е заклано на възраст под 6 месеца и с живо тегло по-малко от 80 килограма, държавата членка или третата страна, в която е протекъл целият период на отглеждане;

                           ii)

                           за овце и кози: държавата членка или третата страна, в която е протекъл последният период на отглеждане от поне шест месеца, или, в случай че животното е заклано на възраст под шест месеца, държавата членка или третата страна, в която е протекъл целият период на отглеждане;

                           iii)

                           за домашни птици: държавата членка или третата страна, в която е протекъл последният период на отглеждане от поне един месец, или, в случай че птицата е заклана на възраст под един месец, държавата членка или третата страна, в която е протекъл целият период на отглеждане, след като птицата е била дадена за угояване;

               б)

               държавата членка или третата страна, в която е извършено клането, обозначена със „Заклано в (държава членка или трета страна)“; и

               в)

               кода на партидата за идентификация на месото, доставяно на потребителя или на заведението за обществено хранене.

         Когато периодът на отглеждане, посочен в буква а), не е достигнат в нито една от държавите членки или третите страни, в които е отглеждано животното, обозначението, посочено в буква а), се заменя с „Отгледано в няколко държави членки на ЕС“ или, когато месото или животните са внесени в Съюза — с „Отгледано в няколко страни извън ЕС“ или „Отгледано в няколко страни във и извън ЕС“.
   Когато обаче периодът на отглеждане, посочен в буква а), не е достигнат в нито една от държавите членки или третите страни, в които е отглеждано дадено животно, обозначението, посочено в буква а), може да се замени с „Отгледано в (списък на държавите членки или третите страни, където е отглеждано животното)“, ако стопанският субект в хранителната промишленост докаже по задоволителен за компетентния орган начин, че животното е отглеждано в посочените държави членки или трети страни.
   2.   Обозначенията, посочени в параграф 1, букви а) и б), могат да бъдат заменени с обозначението „Произход: (държава членка или трета страна)“, ако стопанският субект в хранителната промишленост докаже по задоволителен за компетентния орган начин, че месото, посочено в член 1, е от животни, родени, отгледани и заклани в една и съща държава членка или трета страна.
   3.   Когато няколко разфасовки месо от един и същ или от различни видове отговарят на различни обозначения за етикетиране в съответствие с параграфи 1 и 2 и са представени в една и съща опаковка на потребителя или заведението за обществено хранене, върху етикета се посочва:

               а)

               списъкът на съответните държави членки или трети страни в съответствие с параграф 1 или 2 за всеки вид;

               б)

               кодът на партидата за идентификация на месото, доставяно на потребителя или на заведението за обществено хранене.

         Член 6
   Дерогация за месо от трети страни
   Чрез дерогация от член 5, параграф 1, буква а) върху посочения в член 1 етикет на месо, внесено за пускане на пазара на Съюза и за което липсва информацията, предвидена в член 5, параграф 1, буква а), се съдържа обозначението „Отгледано извън ЕС“ и „Заклано в (трета страна, в която е заклано животното)“.
   Член 7
   Дерогации за мляно месо и обрезки
   Чрез дерогация от член 5, параграф 1, букви а) и б) и параграф 2 и от член 6 по отношение на мляното месо и обрезките могат да се прилагат следните обозначения:

               а)

               „Произход: ЕС“, когато мляното месо или обрезките са получени изключително от месо от животни, родени, отгледани и заклани в различни държави членки;

               б)

               „Отгледано и заклано в ЕС“, когато мляното месо или обрезките са получени изключително от месо от животни, отгледани и заклани в различни държави членки;

               в)

               „Отгледано и заклано извън ЕС“, когато мляното месо или обрезките са получени изключително от месо, внесено в Съюза;

               г)

               „Отгледано извън ЕС“ и „Заклано в ЕС“, когато мляното месо или обрезките са получени изключително от месо от животни, внесени в Съюза като животни за клане и заклани в една или в различни държави членки;

               д)

               „Отгледано и заклано в ЕС и извън ЕС“, когато мляното месо или обрезките са произведени от:

                           i)

                           месо, получено от животни, отгледани и заклани в една и съща или в различни държави членки, и от месо, внесено в Съюза; или

                           ii)

                           месо, получено от животни, внесени в Съюза и заклани в една и съща или в различни държави членки.

         Член 8
   Допълнителна доброволна информация върху етикета
   Стопанските субекти в хранителната промишленост могат да добавят към обозначенията, посочени в членове 5, 6 и 7, допълнителна информация относно произхода на месото.
   Допълнителната информация, посочена в първа алинея, не може да бъде в противоречие с обозначенията, посочени в членове 5, 6 и 7, и съответства на правилата, предвидени в глава V от Регламент (ЕС) № 1169/2011.
   Член 9
   Влизане в сила и прилагане
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 1 април 2015 г. Той не се прилага за месо, което законно е пуснато на пазара на Съюза преди 1 април 2015 г., до изчерпване на наличностите.
   Той е задължителен в своята цялост и се прилага пряко във всички държави членки.

      Съставено в Брюксел на 13 декември 2013 година.

            За Комисията

            Председател

         José Manuel BARROSO

      (1)  ОВ L 304, 22.11.2011 г., стр. 18.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      (3)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

      (4)  Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните (ОВ L 139, 30.4.2004 г., стр. 1).

      (5)  Регламент (ЕО) № 853/2004 на Европейския парламент и на Съвета от 29 април 2004 г. относно специфични хигиенни правила за храните от животински произход (ОВ L 139, 30.4.2004 г., стр. 55).


title: Регламент за изпълнение (ЕС) № 907/2011 на Съвета от 6 септември 2011 година за изменение на Регламент за изпълнение (ЕС) № 1105/2010 за налагане на окончателно антидъмпингово мито и за окончателно събиране на временното мито, наложено върху вноса на прежди с висока здравина от полиестери с произход от Китайската народна република, и за прекратяване на процедурата по отношение вноса на прежди с висока здравина от полиестери с произход от Република Корея и Тайван

text:
               9.9.2011

               BG

               Официален вестник на Европейския съюз

               L 232/29

         РЕГЛАМЕНТ ЗА ИЗПЪЛНЕНИЕ (ЕС) № 907/2011 НА СЪВЕТА
   от 6 септември 2011 година
   за изменение на Регламент за изпълнение (ЕС) № 1105/2010 за налагане на окончателно антидъмпингово мито и за окончателно събиране на временното мито, наложено върху вноса на прежди с висока здравина от полиестери с произход от Китайската народна република, и за прекратяване на процедурата по отношение вноса на прежди с висока здравина от полиестери с произход от Република Корея и Тайван
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният регламент“), и по-специално член 9 от него,
   като взе предвид Регламент за изпълнение (ЕС) № 1105/2010 на Съвета от 29 ноември 2010 г. за налагане на окончателно антидъмпингово мито и за окончателно събиране на временното мито, наложено върху вноса на прежди с висока здравина от полиестери с произход от Китайската народна република, и за прекратяване на процедурата по отношение вноса на прежди с висока здравина от полиестери с произход от Република Корея и Тайван (2), и по-специално член 4 от него,
   като взе предвид предложението на Европейската комисия (наричана по-долу „Комисията“), представено след консултация с консултативния комитет,
   като има предвид, че:
   A.   ДЕЙСТВАЩИ МЕРКИ

               (1)

               С Регламент за изпълнение (ЕС) № 1105/2010 Съветът наложи окончателно антидъмпингово мито върху вноса на прежди с висока здравина от полиестери (различни от шивашки конци), които не се предлагат за продажба на дребно, включително монофиламенти с линейна плътност по-малка от 67 decitex, с произход от Китайската народна република (наричана по-долу „КНР“), понастоящем класирани в код по КН 5402 20 00 (наричани по-долу „разглежданият продукт“).

               (2)

               Поради големия брой производители износители, които оказаха съдействие при разследването, довело до налагането на антидъмпинговото мито (наричано по-долу „първоначалното разследване“) в КНР, беше направена извадка от китайски производители износители, като на дружествата, включени в извадката, бяха наложени индивидуални митнически ставки, вариращи от 0 % до 5,5 %, докато за другите дружества, оказали съдействие, но които не са включени в извадката, беше определена митническа ставка от 5,3 %. За две оказали съдействие дружества, които не са включени в извадката, беше направено индивидуално разследване по смисъла на член 17, параграф 3 от основния регламент и те получиха митнически ставки от 0 % и 9,8 %. На всички останали дружества беше наложена митническа ставка от 9,8 %.

               (3)

               В член 4 от Регламент за изпълнение (ЕС) № 1105/2010 се предвижда възможността на нови китайски производители износители, които отговарят на критериите, посочени в същия член, да бъде предоставена митническата ставка, приложима спрямо дружествата, оказали съдействие, но които не са включени в извадката, т.е. 5,3 %.

         Б.   ИСКАНИЯ ОТ НОВИ ПРОИЗВОДИТЕЛИ ИЗНОСИТЕЛИ

               (4)

               Две дружества (наричани по-долу „заявителите“) отправиха искания да им бъде предоставен „статут на нови производители износители“ (СНПИ).

               (5)

               Беше направено разследване, за да се определи дали всеки от заявителите отговаря на критериите за предоставяне на СНПИ, посочени в член 4 от Регламент за изпълнение (ЕС) № 1105/2010, като бе проверено дали съответният заявител:

                           —

                           е производител на разглеждания продукт в КНР,

                           —

                           не е изнасял разглеждания продукт за Съюза през разследвания период, на който се основават мерките (от 1 юли 2008 г. до 30 юни 2009 г.),

                           —

                           не е свързан с който и да е от износителите или производителите в КНР, на които са наложени мерките по този регламент,

                           —

                           действително е изнасял за Съюза разглеждания продукт след разследвания период, на който се основават мерките, или е поел неотменимо договорно задължение да изнесе значително количество за Съюза.

               (6)

               Бяха изпратени въпросници до заявителите, които бяха помолени да представят доказателства, за да докажат, че отговарят на горепосочените критерии.

               (7)

               Комисията изиска и провери цялата информация, която сметна за необходима при определянето на това, дали са изпълнени критериите, посочени в член 4 от Регламент за изпълнение (ЕС) № 1105/2010. Бяха извършени проверки на място в помещенията на двамата заявители:

                           —

                           Jiangsu Hengli Chemical Fibre Co. Ltd,

                           —

                           Amann Twisting Yancheng Co. Ltd.

         В.   КОНСТАТАЦИИ

               (8)

               По отношение на единия заявител — Jiangsu Hengli Chemical Fibre Co. Ltd — разследването на представената информация показа, че той е представил достатъчно доказателства, че отговаря на критериите, посочени в член 4 от Регламент за изпълнение (ЕС) № 1105/2010. Поради това, в съответствие с член 4 от Регламент за изпълнение (ЕС) № 1105/2010, за този заявител може да бъде определена среднопретеглената митническа ставка за дружествата, оказали съдействие, но които не са включени в извадката (т.е. 5,3 %), и той следва да бъде добавен към списъка на производители износители по член 1, параграф 2 от посочения регламент.

               (9)

               По отношение на другия заявител — Amann Twisting Yancheng Co. Ltd — разследването на представената информация показа, че той не е представил достатъчно доказателства, че отговаря на критериите, посочени в член 4 от Регламент за изпълнение (ЕС) № 1105/2010. По-специално разследването показа, че основната суровина, използвана в производствения процес — прежди с висока здравина от полиестери — не е произвеждана от заявителя, а е закупувана от несвързани доставчици. Влакната са преработвани от заявителя на различни производствени етапи, включително пресукване, и най-накрая са изнасяни като попадащи в обхвата на определението на разглеждания продукт. Тъй като заявителят не е произвеждал разглеждания продукт, а всъщност само го е преработвал, бе направено заключението, че Amann Twisting Yancheng Co. Ltd не може да бъде счетен за производител на разглеждания продукт. Поради това той не отговаря на изискването за СНПИ, съгласно което дружеството, отправило искане да му бъде предоставен такъв статут, трябва да бъде „производител“ на разглеждания продукт.

               (10)

               По тази причина искането му за СНПИ беше отхвърлено.

         Г.   ИЗМЕНЕНИЕ НА СПИСЪКА НА ДРУЖЕСТВАТА, ПОЛЗВАЩИ СЕ ОТ ИНДИВИДУАЛНИ МИТНИЧЕСКИ СТАВКИ

               (11)

               Предвид констатациите от разследването, както е посочено в съображение 8 по-горе, бе направено заключението, че дружеството Jiangsu Hengli Chemical Fibre Co. Ltd следва да бъде добавено към списъка с дружествата, посочени по член 1, параграф 2 от Регламент за изпълнение (ЕС) № 1105/2010, с митническа ставка от 5,3 %.

               (12)

               Заявителите и представителите на промишлеността в Съюза бяха информирани за констатациите от разследването и им беше дадена възможност да представят становищата си.

               (13)

               Всички аргументи и твърдения на заинтересованите страни бяха анализирани и съответно взети предвид в случаите, когато имаше основание за това,

         ПРИЕ НАСТОЯЩИЯ РЕГЛАМЕНТ:
   Член 1
   Приложението, посочено в член 1, параграф 2 от Регламент за изпълнение (ЕС) № 1105/2010, се заменя със следното:

         „ПРИЛОЖЕНИЕ

            ОКАЗАЛИ СЪДЕЙСТВИЕ КИТАЙСКИ ПРОИЗВОДИТЕЛИ ИЗНОСИТЕЛИ, КОИТО НЕ СА ВКЛЮЧЕНИ В ИЗВАДКАТА

            Допълнителен код по ТАРИК A977

                     Наименование на дружеството

                     Град

                     Heilongjiang Longdi Co. Ltd

                     Harbin

                     Jiangsu Hengli Chemical Fibre Co. Ltd

                     Wujiang

                     Hyosung Chemical Fiber (Jiaxing) Co. Ltd

                     Jiaxing

                     Shanghai Wenlong Chemical Fiber Co. Ltd

                     Shanghai

                     Shaoxing Haifu Chemistry Fibre Co. Ltd

                     Shaoxing

                     Sinopec Shanghai Petrochemical Company

                     Shanghai

                     Wuxi Taiji Industry Co. Ltd

                     Wuxi“

   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 септември 2011 година.

            За Съвета

            Председател

         M. DOWGIELEWICZ

      (1)  ОВ L 343, 22.12.2009 г., стр. 51.

      (2)  ОВ L 315, 1.12.2010 г., стр. 1.


title: Регламент за изпълнение (ЕС) 2016/1380 на Комисията от 16 август 2016 година относно дерогация от член 55, параграф 2, буква а) от Делегиран регламент (ЕС) 2015/2446 във връзка с правилата за произход, приложими към регионалната кумулация за риба тон с произход от Еквадор

text:
               17.8.2016

               BG

               Официален вестник на Европейския съюз

               L 222/4

         РЕГЛАМЕНТ ЗА ИЗПЪЛНЕНИЕ (ЕС) 2016/1380 НА КОМИСИЯТА
   от 16 август 2016 година
   относно дерогация от член 55, параграф 2, буква а) от Делегиран регламент (ЕС) 2015/2446 във връзка с правилата за произход, приложими към регионалната кумулация за риба тон с произход от Еквадор
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 64, параграф 6 и член 66, буква б) от него,
   като има предвид, че:

               (1)

               С Регламент (ЕС) № 1384/2014 на Европейския парламент и на Съвета (2) Съюзът предостави тарифни преференции на Еквадор от 1 януари 2015 г. до 31 декември 2016 г. като временна реципрочна договореност, за да се избегне ненужно нарушаване на търговията между Съюза и Еквадор след парафирането на Протокола за присъединяване на Еквадор към Споразумението за търговия между Европейския съюз и неговите държави членки, от една страна, и Колумбия и Перу, от друга страна (3), на 12 декември 2014 г.

               (2)

               За целите на преференциите, предоставени съгласно Регламент (ЕС) № 1384/2014, се прилагат правилата за произход, залегнали в част I, дял IV, глава 2, раздел 1 от Регламент (ЕИО) № 2454/93 на Комисията (4), в това число правилата за регионална кумулация на произход в рамките на група държави, включително Боливия, Колумбия, Коста Рика, Еквадор, Ел Салвадор, Гватемала, Хондурас, Никарагуа, Панама, Перу и Венецуела. От 1 януари 2014 г. регионалната кумулация може да се прилага само в една и съща регионална група по отношение на държави, които към момента на износа за Съюза са бенефициери на Общата система за преференции (ОСП) съгласно Регламент (ЕС) № 978/2012 на Европейския парламент и на Съвета (5).

               (3)

               С действие от 1 май 2016 г. Регламент (ЕИО) № 2454/93 бе отменен и правилата за произход, прилагани за целите на тарифните преференции, предоставени на продуктите с произход от Еквадор, се установяват след тази дата в дял II, глава 2, раздел 2, подраздели 2 и 3 от Делегиран Регламент (ЕС) 2015/2446 на Комисията (6) и дял II, глава 2, раздел 2, подраздели 2 — 9 от Регламент за изпълнение (ЕС) 2015/2447 на Комисията (7). В Делегиран регламент (ЕС) 2015/2446 се предвиждат същите правила за кумулация като тези в Регламент (ЕИО) № 2454/93.

               (4)

               Считано от 1 януари 2016 г., Колумбия, Перу, Коста Рика, Ел Салвадор, Гватемала, Хондурас, Никарагуа и Панама, включени в същата регионална група като Еквадор, вече не са държави бенефициери по ОСП. Вследствие на това от 1 януари 2016 г. приготвени храни и консерви от тон и скокливи риби, класирани в подпозиция 1604 14 от Хармонизираната система за описание и кодиране на стоките (ХС), и приготвени храни и консерви от тон, скокливи риби и други риби от рода Euthynnus от подпозиция 1604 20 70 от Комбинираната номенклатура (КН), не могат да се считат за продукти с произход от Еквадор в рамките на регионалната кумулация с тези държави за целите на тарифните преференции, предоставени с Регламент (ЕС) № 1384/2014.

               (5)

               На 4 април 2016 г. Еквадор подаде искане за дерогация от правилата относно преференциалния произход, така че рибопреработвателната промишленост на Еквадор да може, за целите на определянето на произход на приготвени храни и консерви от тон и скокливи риби, класирани в подпозиция по ХС 1604 14, и приготвени храни и консерви от тон, скокливи риби и други риби от рода Euthynnus от подпозиция по КН 1604 20 70, да счита материалите с произход от Колумбия, Перу, Коста Рика, Ел Салвадор, Гватемала, Хондурас, Никарагуа и Панама за материали с произход от Еквадор по силата на регионалната кумулация. Беше поискано дерогацията да се прилага от 1 януари 2016 г. На 30 юни 2016 г. бе подадена допълнителна информацията към първоначалното искане.

               (6)

               В искането си за дерогация Еквадор обясни, че за производството на приготвени храни и консерви от риба тон, изнасяни от Еквадор към Съюза, се използват значителни количества сурова риба тон с произход от държавите от Централна Америка и от държавите от Андската общност. Без възможността да се кумулира с тези държави от една и съща регионална група еквадорският износ за Съюза на преработена и консервирана риба тон с произход ще се намали с 30 %.

               (7)

               Междувременно на 16 април 2016 г. крайбрежието на Еквадор бе засегнато от земетресение с магнитуд 7.8. Силно бяха засегнати провинция Manabí и областта на Manta, където функционира по-голямата част от сектора на рибарството на Еквадор. Съобщено бе за огромни материални щети, включително на ключова инфраструктура, което утежнява положението на рибопреработвателната промишленост в Еквадор.

               (8)

               Като се отчитат условията, изложените в искането на Еквадор мотиви, както и по-нататъшните неблагоприятни последствия от земетресението за рибопреработвателната промишленост, Еквадор следва да се ползва от временна дерогация от изискването, предвидено в член 55, параграф 2, буква а) от Делегиран регламент (ЕС) 2015/2446, в съответствие с член 64, параграф 6, втора алинея, буква а) от Регламент (ЕС) № 952/2013. Поради това материалите с произход от Колумбия, Перу, Коста Рика, Ел Салвадор, Гватемала, Хондурас, Никарагуа и Панама, използвани за производството на приготвени храни и консерви от тон и скокливи риби, класирани в подпозиция по ХС 1604 14, и на приготвени храни и консерви от тон, скокливи риби и други риби от рода Euthynnus от подпозиция по КН 1604 20 70, следва да се считат за материали с произход от Еквадор, при условие че са изпълнени определени условия.

               (9)

               За да се избегне нарушаването на търговията и за да се улесни постигането на целите на тарифните преференции, предоставени на Еквадор по силата на Регламент (ЕС) № 1384/2014, временната дерогация следва да обхваща периода от 1 януари 2016 г. до 31 декември 2016 г.

               (10)

               Като се има предвид доказателството за произход, което може да бъде използвано за материали с произход от Колумбия, Перу, Коста Рика, Ел Салвадор, Гватемала, Хондурас, Никарагуа и Панама, кумулация може да се прилага въз основа на доказателството за произход, предвидено съответно в Споразумението за търговия между Европейския съюз и неговите държави членки, от една страна, и Колумбия и Перу, от друга страна, или в Споразумението за асоцииране между Европейския съюз и неговите държави членки, от една страна, и Централна Америка, от друга страна (8).

               (11)

               С цел да се гарантира, че необходимите мерки за прилагането на кумулация с Колумбия, Перу, Коста Рика, Ел Салвадор, Гватемала, Хондурас, Никарагуа и Панама функционират правилно Еквадор следва да осигури условия за въвеждането на мерките в областта на административното сътрудничество.

               (12)

               С цел да се осигури ефикасно наблюдение на действието на дерогацията компетентните органи на Еквадор следва да предоставят на Комисията в края на прилагането на дерогацията подробна информация за сертификатите за произход формуляр A, издадени в рамките на дерогацията.

               (13)

               С цел да се избегне допълнително забавяне на прилагането на дерогацията настоящият регламент следва да влезе в сила незабавно.

               (14)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   1.   За целите на кумулацията, посочена в член 86, параграф 1, буква б) от Регламент (ЕИО) № 2454/93, и чрез дерогация от член 86, параграф 2, буква а) от същия регламент, за периода от 1 януари 2016 г. до 30 април 2016 г. Еквадор има право да използва материали с произход от Колумбия, Перу, Коста Рика, Ел Салвадор, Гватемала, Хондурас, Никарагуа и Панама за производството на приготвени храни и консерви от тон и скокливи риби, класирани в подпозиция по ХС 1604 14, и приготвени храни и консерви от тон, скокливи риби и други риби от рода Euthynnus от подпозиция по КН 1604 20 70.
   Доказателството за произход на продуктите, посочени в първия параграф, се изготвя в съответствие с член 97л от Регламент (ЕИО) № 2454/93
   2.   За целите на кумулацията, посочена в член 55, параграф 1, буква б) от Делегиран регламент (ЕИО) 2015/2446, и чрез дерогация от член 55, параграф 2, буква а) от същия регламент, за периода от 1 май 2016 г. до 31 декември 2016 г. Еквадор има право да използва материали с произход от Колумбия, Перу, Коста Рика, Ел Салвадор, Гватемала, Хондурас, Никарагуа и Панама за производството на приготвени храни и консерви от тон и скокливи риби, класирани в подпозиция по ХС 1604 14, и приготвени храни и консерви от тон, скокливи риби и други риби от рода Euthynnus от подпозиция по КН 1604 20 70.
   Доказателството за произход на продуктите, посочени в първия параграф, се изготвя в съответствие с разпоредбите на член 76 от Регламент за изпълнение (ЕС) 2015/2447.
   3.   Компетентните органи на Еквадор, призовани да издадат сертификат за произход формуляр А за продуктите, посочени в параграфи 1 и 2, могат също така да разчитат на сертификат за движение 1 EUR, издаден от компетентните органи на Колумбия, Перу, Коста Рика, Ел Салвадор, Гватемала, Хондурас, Никарагуа и Панама в съответствие съответно с разпоредбите на Споразумението за търговия между Европейския съюз и неговите държави членки, от една страна, и Колумбия и Перу, от друга страна, или Споразумението за асоцииране между Европейския съюз и неговите държави членки, от една страна, и Централна Америка, от друга страна.
   4.   Еквадор гарантира, че са въведени необходимите мерки за прилагането на кумулация с Колумбия, Перу, Коста Рика, Ел Салвадор, Гватемала, Хондурас, Никарагуа и Панама в областта на административното сътрудничество.
   5.   Счита се, че позоваването на „особени обстоятелства“ по член 74, параграф 2, буква а) от Регламент (ЕС) 2015/2447 се прилага за продуктите, посочени в параграфи 1 и 2, за които по време на износа не е бил издаден сертификат за произход, формуляр А.
   Член 2
   До 31 януари 2017 г. компетентните органи на Еквадор изпращат на Комисията справка за количествата и стойностите, за които са издадени сертификати за произход формуляр А за целите на дерогацията, посочена в член 1, параграфи 1 и 2, както и серийните номера на тези сертификати.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 август 2016 година.

            За Комисията

            Председател

         Jean-Claude JUNCKER

      (1)  ОВ L 269, 10.10.2013 г., стр. 1.

      (2)  Регламент (ЕС) № 1384/2014 на Европейския парламент и на Съвета от 18 декември 2014 г. за тарифното третиране на стоките с произход от Еквадор (ОВ L 372, 30.12.2014 г., стр. 5).

      (3)  ОВ L 354, 21.12.2012 г., стр. 3.

      (4)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).

      (5)  Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (ОВ L 303, 31.10.2012 г., стр. 1).

      (6)  Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).

      (7)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

      (8)  ОВ L 346, 15.12.2012 г., стр. 3.


title: Регламент за изпълнение (ЕС) № 1051/2012 на Комисията от 8 ноември 2012 година за установяване на стандартни стойности при внос с цел определяне на входната цена на някои плодове и зеленчуци

text:
               9.11.2012

               BG

               Официален вестник на Европейския съюз

               L 310/47

         РЕГЛАМЕНТ ЗА ИЗПЪЛНЕНИЕ (ЕС) № 1051/2012 НА КОМИСИЯТА
   от 8 ноември 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 ноември 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  AL

                  36,4

                  MA

                  37,6

                  MK

                  30,8

                  TR

                  65,0

                  ZZ

                  42,5

                  0707 00 05

                  AL

                  31,8

                  TR

                  77,5

                  ZZ

                  54,7

                  0709 93 10

                  TR

                  94,7

                  ZZ

                  94,7

                  0805 20 10

                  PE

                  72,2

                  ZA

                  152,8

                  ZZ

                  112,5

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  51,5

                  PE

                  42,6

                  TR

                  74,9

                  UY

                  101,2

                  ZA

                  174,3

                  ZZ

                  90,2

                  0805 50 10

                  AR

                  60,7

                  TR

                  89,1

                  ZA

                  98,8

                  ZZ

                  82,9

                  0806 10 10

                  BR

                  271,2

                  PE

                  308,9

                  TR

                  153,1

                  US

                  264,9

                  ZZ

                  249,5

                  0808 10 80

                  CL

                  151,5

                  CN

                  83,7

                  MK

                  34,4

                  NZ

                  136,8

                  ZA

                  141,9

                  ZZ

                  109,7

                  0808 30 90

                  CN

                  90,7

                  TR

                  112,8

                  ZZ

                  101,8

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1118/2012 на Комисията от 28 ноември 2012 година за вписване на название в регистъра на защитените наименования за произход и защитените географски указания (东山白芦笋 (Dongshan Bai Lu Sun) (ЗГУ)

text:
               30.11.2012

               BG

               Официален вестник на Европейския съюз

               L 330/12

         РЕГЛАМЕНТ ЗА ИЗПЪЛНЕНИЕ (ЕС) № 1118/2012 НА КОМИСИЯТА
   от 28 ноември 2012 година
   за вписване на название в регистъра на защитените наименования за произход и защитените географски указания ( (Dongshan Bai Lu Sun) (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
   като има предвид, че:

               (1)

            В съответствие с член 6, параграф 2, първа алинея от Регламент (ЕО) № 510/2006 заявката за регистрация на названието „
                   (Dongshan Bai Lu Sun)“, подадена от Китай, бе публикувана в Официален вестник на Европейския съюз
                (2).

               (2)

               Тъй като Комисията не е получила никакви възражения съгласно член 7 от Регламент (ЕО) № 510/2006, названието следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2012 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 93, 31.3.2006 г., стр. 12.

      (2)  ОВ C 99, 3.4.2012 г., стр. 14.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.6.   Плодове, зеленчуци и зърнени култури, пресни или преработени

      КИТАЙ

          (Dongshan Bai Lu Sun) (ЗГУ)